AlexejDobrolubov/national_council_slovak_2010 huggingface dataset:
3. schôdza NR SR - 5. deň - utorok - A. dopoludnia
Dátum: 2010-08-10
Poslanec: Matovič, Igor (SaS)
Druh vystúpenia: Vystúpenie s faktickou poznámkou

46. Pán poslanec Petrák, v časti vášho príhovoru ste predviedli takú, by som povedal, až pomaly dojemnú snahu chrániť tých najchudobnejších dôchodcov. Ja som to už hovoril pri pani Tomanovej, ale poviem to aj vám. Ako naozaj mi nepripadá sociálne a vôbec nie ľudské, že vlastne vy, táto akože sociálna vláda, ktorá tu štyri roky bola, za posledné štyri roky dopustila to, že dôchodky tým najchudobnejším dôchodcom vzrástli v absolútnom vyjadrení 14-krát menej ako tým najbohatším. Podľa mňa toto je práve dôkazom tej vašej falošnosti, pokryteckosti, kde ste možno práve preto, že ste sa báli o osud svojich budúcich dôchodkov, ste tým najchudobnejším dali omrvinky a tým najbohatším ste dali najviac. Neviem, či môžem, možno poruším rokovací poriadok, ale chcel som povedať ešte aj k pánovi poslancovi Ondrušovi. Ja som ho chcel v jednej veci pochváliť... (Prerušenie vystúpenia predsedajúcim.)
3. schôdza NR SR - 5. deň - utorok - A. dopoludnia
Dátum: 2010-08-10
Poslanec: Matovič, Igor (SaS)
Druh vystúpenia: Vystúpenie s faktickou poznámkou

32. Pán poslanec Ondruš, ixkrát ste spomenuli a nazvali ste vlastne programové vyhlásenie vlády ako jedno veľké zahmlievanie, zavádzanie. Ja sa iba opýtam, čo je väčšie zavádzanie ako to, čo vy ste tu štyri roky predvádzali? Ako povedali ste jeden jedinýkrát aj vy osobne, alebo Jakub Topol, alebo Robert Fico, povedali ste ľuďom: "Zadlžujeme naše deti, naše vnúčatá, prežierame svoju budúcnosť." Trúfli ste si toto povedať? Ani raz ste to nespravili. Tak, prosím vás, buďte ticho a nehovorte niečo, že to niekto zavádza!
3. schôdza NR SR - 5. deň - utorok - A. dopoludnia
Dátum: 2010-08-10
Poslanec: Matovič, Igor (SaS)
Druh vystúpenia: Vystúpenie s faktickou poznámkou

14. Pán poslanec Burian, myslím si, že som správne pochopil, že vlastne v tej prvej časti príspevku ste nabádali vládu k odvahe, aby mala v podstate odvahu prijať aj nepopulárne opatrenia, ktorými by zabezpečila konsolidáciu verejných financií. Ja chcem iba vyjadriť presvedčenie, že keďže ste takéto niečo vyslovili, tak pevne verím, že ak takéto nepopulárne opatrenia táto vláda prijme, že ich svojím hlasom v tomto parlamente aj podporíte. (Potlesk.)
3. schôdza NR SR - 4. deň - piatok - B. popoludní
Dátum: 2010-08-06
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Rafaj, spomínali ste tam v súvislosti s tým, že v programovom vyhlásení je napísaný úmysel preniesť odvodovú povinnosť na zamestnanca, že vlastne príde k výraznému navýšeniu administratívneho zaťaženia samotných zamestnancov. Pýtali ste sa tam, aj teda pána ministra, prípadne nech vám to vysvetlí, keď tu nie je, tak skúsim to ja, takisto by som bol rád, ak by sa to napísalo miesto prenesenie odvodovej povinnosti na zamestnanca, na zamestnávateľa, ale ono v skutočnosti je to takto, lebo aj dnes zamestnanec má odvodovú povinnosť a platí si v podstate tých 13 % z hrubej mzdy približne a 35 % platí zamestnávateľ. Ale, obidve tieto, po administratívnej stránke, obidve tieto položky strhne zamestnávateľ a odvedie to na príslušné miesta. Takisto to bude aj do budúcna, keď sa vlastne súčasná cena práce zmení na navrhovanú super hrubú mzdu, a síce to bude podliehať odvodovej povinnosti zamestnanca, ale celú administratívu za zamestnanca urobí zamestnávateľ. Takže, žiadne strachy, netreba strašiť ľudí.
3. schôdza NR SR - 4. deň - piatok - B. popoludní
Dátum: 2010-08-06
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pani Vaľová, vytvárali ste dojem, akoby sme ignorovali názor väčšiny ľudí na Slovensku , ktorí volili SMER. Chcem vám pripomenúť, že viac ako 40 % ľudí sa na voľby vykašľalo a nešlo voliť. Myslím si, že práve z dôvodu toho, že boli zhnusení z vašej politiky. V skutočnosti SMER dosiahol iba 35 % zo 60 necelých percent účasti, tým pádom máte mandát od 20 % ľudí, od každého piateho človeka na Slovensku. Prvá vec. Keď ste tu vyčítali, že tu nie je vláda, ja som si napočítal koľko je tu poslancov SMER-u, bolo ich tu 7 zo 62. To bola druhá vec. Neviem, čo tu strašíte so zvýšením veku odchodu do dôchodku. Nikto to nepovedal, zbytočne si tu vytvárate nejakú ilúziu, že vláda chce takéto niečo robiť. Zbytočne strašíte, neviem, na čo je to dobré. A potom, takú jednu osobnú vec. Naštudoval som si vašu odbornosť a pochopil som alebo teda zistil som, že vlastne predtým, ako ste išli do parlamentu, ste boli veštica. Tak, v tejto veci nechápem vlastne, ako je možné, že vláda Roberta Fica bola schopná hovoriť o tom, že kríza sa Slovenska nedotkne a všetci poznáme realitu. Nechápem, ako je možné, že ste nedokázali vyveštiť, že vlastne pribudne 200 tis. nezamestnaných. Nechápem, ako je možné, že ste nevyveštili, že miesto 6 a pol percentného rastu ekonomiky bude presný opak. Nechápem, ako je možné, že ste nevyveštili miesto 30 mld. deficitu , že bude 130 mld. Ja viem, že táto vláda nebude mať takúto odborne zdatnú vešticu medzi sebou, ani teda medzi koaličnými poslancami, ale myslím si, že napriek tomu to zvládneme stokrát lepšie.
3. schôdza NR SR - 4. deň - piatok - A. dopoludnia
Dátum: 2010-08-06
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Jarjabek, nazvali ste chystané referendum bezduchým a zároveň ste teda úplne klasicky na poslancov SMER-u, nehanbili ste sa klamať, čiže teda nás všetkých to referendum pripraví o niekoľko miliárd, sám viete, že to je lož. To referendum nie je iniciatíva nás štyroch v rámci SaS-ky. Je to čisto iniciatíva SaS-ky, napriek tomu sa ma to dotklo. Potom, nadchli ma vaše odborné konštatovania ohľadne imunity, kde ste hovorili o nejakej občiansko-právnej imunite, asi ste si ani neprečítali tú referendovú otázku, ktorá hovorí o priestupkovej imunite, ale ak máte problém s tým referendom, poprosím vás, budete mať v najbližších týždňoch aj vy osobne, aj všetci poslanci SMER-u aj SNS možnosť hlasovať za prijatie ústavného zákona na zrušenie imunity, som zvedavý, ako sa zbabelo postavíte k tejto veci. Spomínali ste limuzíny, pravdepodobne aj tam ste úplne v obraze, keď ste spomínali v súvislosti s limuzínami nejakú valorizáciu, pravdepodobne neviete, aký je rozdiel medzi dôchodkom a limuzínou. Každopádne, tiež na začiatku ste povedali nejaké lízatko, ja som si prvýkrát som mal možnosť takto si vás vypočuť a pripadali ste mi naozaj ako malý chlapček, ktorý to lízatko nedostal, a preto teraz takto smiešne dupká s nôžkami. (Potlesk.)
3. schôdza NR SR - 3. deň - štvrtok - B. popoludní
Dátum: 2010-08-05
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán poslanec Žiga, som veľmi rád, že vy, ako bývalý štátny tajomník ministerstva hospodárstva, ste tu verejne priznali to, čo včera viacerí rečníci zo SMER-u silou-mocou popierali. Povedali ste doslova ako budete riešiť historický dlh. Včera tu všetci popierali, že nie, za Dzurindovej vlády bol najvyšší dlh. Vy ste to dnes krásne verejne priznali. To je prvá vec. Potom ste povedali, by ste si mali tiež nejako upratať medzi sebou informácie, včera pán poslanec Jahnátek hovoril o návratnosti vložených investícií zahraničných investorov, ktorá podľa neho bola 4 roky, dnes vy ste tvrdili niečo 5 až 7 rokov. Myslím si, že mali by ste si tieto čísla nejako tak nabudúce upratať, bude to vyzerať hodnovernejšie.
3. schôdza NR SR - 3. deň - štvrtok - A. dopoludnia
Dátum: 2010-08-05
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán minister, chcel by som vás poprosiť, aby ste naozaj venovali pozornosť tomu, čo tu trebárs pani Vaľová hovorila, kde evidentne nechápe, čo to znamená preniesť odvodovú povinnosť na zamestnancov. Budú toto používať ako argument, antisociálny argument. A pani Vaľová, teda veľa ľudí nechápe, že aj doteraz odvodová povinnosť bola na zamestnancoch, len bola iba čiastočná, druhá časť bola tej povinnosti na zamestnávateľoch. Treba naozaj vysvetľovať, že to neznamená, že zamestnanec si sám bude platiť odvody a treba vysvetľovať, že naďalej zamestnávateľ vlastne celú tú agendu bude mať na starosti a zamestnanca to vôbec nezaťaží. Som veľmi rád, že ministrom budete vy, lebo považujem vás za stelesnenie odbornosti v tejto brandži, a práve pani Tomanovú považujem za stelesnenie len plnej pusy sociálnych rečí. Reagujem na ministra. Potom ešte k tým pracujúcim dôchodcom. Tiež si myslím, že treba toto zdôrazňovať a treba vysvetliť ľuďom, že nie je správne, ak ministerka zamestnáva kamarátov dôchodcov na ministerstve v čase, keď mladí ľudia nemajú prácu. To, čo tu teda aj vlastne bývalá ministerka hovorila, že nesúhlasí s tým, alebo v podstate SMER nesúhlasí s tým, aby nemohli pracovať dôchodcovia vo verejnej správe, treba ľuďom povedať a mladým ľuďom treba zvýrazniť, že ako antisociálne myslia.
3. schôdza NR SR - 3. deň - štvrtok - A. dopoludnia
Dátum: 2010-08-05
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pani Tomanová, veľmi rada sa prezentujete ako bohyňa sociálnosti, podľa mňa v skutočnosti ste žena, ktorá niečo iné hovorí a niečo iné koná. Poviem jeden, dva, možno tri príklady. Za Ficovej vlády ste mali vy, pani Tomanová, pod palcom zvyšovanie dôchodkov. Ani raz som z vašich úst nepočul, že by ste mali úmysel zmeniť doterajší systém, ktorý zvyšoval dôchodky všetkým o rovnaké percento na systém napríklad všetkým o rovnakú sumu. Dôsledkom tohto maximálne nesociálneho pravidla, ktoré vy ste podporovala, ste najbohatším dôchodcom zvýšili dôchodky o 11 tis. korún a najchudobnejším o 800. Čiže toto je dôkaz vašej sociálnosti, že najbohatším ste dali o 14-krát viac ako tým najchudobnejším. Naopak, táto vláda ide toto pravidlo zmeniť a, pravdepodobne, to bude niečo v tom duchu, že všetci budú mať o rovnakú sumu zvyšované dôchodky. Toto je práve sociálne, nie to, čo ste robili vy. Hanba vám za to. Druhé. Rok ste klamali spolu s Ficom všetkých nezamestnaných, že im predĺžite podporu v nezamestnanosti. Rok ste ich ťahali za nos, na konci ste to odbili tým, že treba na to 100 mil. eur a tieto peniaze nie sú. Za pár dní tá istá vláda zrušila limit na odpočet DPH na osobné automobily pre podnikateľov a toto opatrenie nás stálo tých 100 mil. eur. Toto je vaša sociálna vláda. Potom sa pýtam ešte inú vec, aby teda povedali ste na začiatku, že celý ten vládny program je nekompetentný. Skúste mi odpovedať, pani Tomanová, kto podľa vás povedal vetu, že Slovensku demografická kríza nehrozí? Bol to nejaký bezdomovec z Hlavnej stanice v Bratislave, alebo boli ste to vy? (Potlesk.)
3. schôdza NR SR - 3. deň - štvrtok - A. dopoludnia
Dátum: 2010-08-05
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Počiatek, ja tak isto som vás vnímal, keď ste nastúpili do funkcie ministra, ako človeka, ktorý sa nebojí povedať pravdu napriek tomu, že neni príjemná. Postupne tak isto, ako pán Mikuš hovoril, ste vlastne záhadne sa stal verným verklíkom toho, čo hovorí pán Fico. Ja som od zodpovedného ministra očakával, že dokáže naozaj ľuďom povedať v akom stave verejné financie sú a nebude stále rozprávať báchorky o budovaní sociálneho štátu a na druhej strane vedieť, že naozaj veľmi neúmerne Slovensko sa zadlžuje. Nehnevajte sa, ale včera ste mi pripadali úplne jak malý chlapec, ktorý do loďky urobí diery, potom nájde niekoho, kto sa do nej posadí a smeje sa za rohom, že ako to zvládne.
3. schôdza NR SR - 2. deň - streda - B. popoludní
Dátum: 2010-08-04
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán Maďarič, vyjadrili ste sa ku kupovaniu poslancov. Poprosil by som vás, ak teda naozaj máte takéto vedomosti, nebuďte zbabelec tuto využívajúc imunitu rozprávať takéto hlúposti, ale choďte podať trestné oznámenie, potom budete chlap. Dovtedy ste obyčajný, nepoviem, čo. To, že za stranu Smer už teraz verejne vyhlasujete, že nepodporíte zrušenie imunity poslancov, svedčí len o vašom pokrytectve, o vašom zbabelectve, ale na druhej strane to chápem. Bojíte sa, lebo pravdepodobne viacerí by ste skončili tam, kde dávno patríte. Zároveň by som sa vás ako podpredsedu Smeru, myslím, že ste ním, chcel opýtať, kde je váš predseda už niekoľko hodín, kde je pán Paška. Sú platení, myslím si, z daní všetkých občanov a v tomto čase v pohode si robia pán Fico, pán Paška na straníckej pôde tlačovky, robia si stranícky biznis. Kde sú? To je hanba.
3. schôdza NR SR - 2. deň - streda - B. popoludní
Dátum: 2010-08-04
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pani Belousovová, asi nebudete rada tomu, čo poviem, ale poviem to najprv, aby som teda poukázal na hodnovernosť vašich slov aj teda tej polhodiny podľa mňa zabitej. Na konci ste spomenuli, že v programovom vyhlásení vlády sa slová "národný, Slovensko, Slovenská republika" alebo niečo také nachádzajú dvakrát. Ja som si stačil prejsť necelú polovičku po 27. stranu, je to tam 391-krát. Pani Belousovová, spamätajte sa, prosím vás, verejne klamete a nehanbíte sa za to. Takisto ste hovorili niečo, že niekto zrádza nejaké hodnotové vybavenie koaličných strán. Ja to otočím, opýtam sa, aké je vaše hodnotové vybavenie, ak celé 4 roky ste boli ticho a ani len ste nemukli, keď sa tu páchala bezbožným spôsobom zlodejina, rozkrádačky, všade, kde sa to len dalo robiť. Viete, ja som tiež kresťan katolík. Ako ja, tak aj vy hovoríte, že ste ním, ale ja na rozdiel od vás si myslím, že povinnosťou politika kresťana je nekryť v prvom rade zlodejov. Na základe toho vás vyzývam, aby ste si strhli ten kríž, ktorý nosíte, lebo robíte hanbu kresťanom.
3. schôdza NR SR - 2. deň - streda - B. popoludní
Dátum: 2010-08-04
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Pán minister financií, ja som vás chcel iba vlastne takto cez faktickú poznámku vyzvať k tomu, aby ste boli iný, ako ste hovorili vlastne na konci toho vášho prejavu, že Robert Fico nehovorí pravdu, aby ste sa nebáli ju hovoriť, tú pravdu, a práve aby ste ju hovorili ľuďom tak, aby ju pochopili, lebo práve Robert Fico zneužíval a zneužíva to, že absolútna väčšina ľudí na Slovensku nevie, čo je to nejaký HDP, nevie, čo to je, aký je rozdiel medzi 7-percentným deficitom a 8-percentným deficitom. Nám to všetkým smeráci hovoria, že je to 1 %. Presne tak to ľudia vnímajú. Povedia si, že to je nič. Ľuďom treba hovoriť, že je to 20 mld., tých 20 mld. premietnuť na rožky, treba premietnuť na autá, na dôchodky a netreba báť sa povedať, že Slovensko je v takom stave, v akom je, lebo nám tu vládli zlodeji. Čiže chcel by som vás poprosiť, aby ste sa nebáli hovoriť pravdu. (Potlesk.)
3. schôdza NR SR - 2. deň - streda - A. dopoludnia
Dátum: 2010-08-04
Poslanec: Matovič, Igor (SaS)
Druh vystúpenia: Vystúpenie s faktickou poznámkou

Čo je za tým, sa pýtate pán Fico, čo je za našou dohodou, dôverou v koalícii. Za tým ste vy, pán Fico, človek, ktorý sa nehanbí opakovane, opakovane, opakovane, bezbožne klamať. Vy sa nehanbíte pred celým Slovenskom tvrdiť, že ste nepreniesli ťarchu krízy na ľudí? Ja sa pýtam, pán Fico: Kto bude splácať stovky miliárd korún dlhov, ktoré ste napáchali? To vari nebudú ľudia tejto krajiny? Budú to ľudia tejto krajiny, bohužiaľ, nikto iný, a to len a len kvôli vám. Tvrdiť preto, že ľudia na krízu nedoplatia, je pre mňa najlepším dôkazom toho, že pre vás ľudia nie sú ľudia. Chápem, pre vás sú to len hlasy, ktoré vám pomohli k válovu, pričom dnes vám ten válov veľmi, veľmi chýba.(Potlesk.) Chápem, ste nešťastný z toho, že sme sa vám my štyria nehodili okolo krku. (Smiech v sále.) Pán Fico, štyri roky ste sa správali ako maximálne nezodpovedný otec, otec, ktorý ani raz v živote nepriznal svojej rodine, že míňal o 40 % viac, ako zarobí v práci, ani raz za štyri roky ste nepriznali ľuďom, že vaša vláda míňa o 40 % viac, ako zarobí. Že vám nie je hanba, pán Fico? Slovensko ste zruinovali a ľudí ste pritom úmyselne klamali a naďalej klamete. Pre mňa ste obyčajný klamár, ktorý by sa mal v tichosti modliť v kúte, aby hlas podobný vám nebol váš. (Potlesk.)
26. schôdza NR SR - 2.deň - A. dopoludnia
Dátum: 2011-11-30
Poslanec: Muránsky, Peter (KDH)
Druh vystúpenia: Vystúpenie v rozprave

16. Druhý pokus, pán predsedajúci, už ma viac nemýľte, prosím. Pozmeňujúci návrh, ktorý chcem predniesť sa priamo netýka tohto zákona, ale týka sa iných dôležitých vecí. Za čl. II chcem uložiť čl. III, ktorý znie: "Článok III. Zákon č. 540/2001 Z. z. o štátnej štatistike v znení zákona č. 215/2004 Z. z., zákona 358/2007 Z. z., zákona č. 90/2008 Z. z., zákona č. 55/2010 Z. z. a zákona č. 136/2010 Z. z. sa mení a dopĺňa takto: 1. V § 6 sa za odsek 2 vkladá nový odsek 3, ktorý znie: "(3) Predseda ostáva vo funkcii aj po uplynutí funkčného obdobia, kým prezident Slovenskej republiky na návrh vlády Slovenskej republiky nevymenuje nového predsedu.". Doterajšie odseky 3 až 5 sa označujú ako odseky 4 až 6. 2. V § 7 ods. 1 písm. a) sa na konci pripájajú tieto slová: "pokiaľ tento zákon neustanovuje inak (§ 6 ods. 3)". Doterajší článok III sa označuje ako článok IV.". Odôvodnenie. Zámerom predkladaného pozmeňovacieho návrhu zákona je zabezpečiť kontinuitu výkonu funkcie predsedu Štatistického úradu Slovenskej republiky a tým aj plnú zodpovednosť za riadenie Štatistického úradu Slovenskej republiky aj po uplynutí jeho funkčného obdobia až do vymenovania nového predsedu Štatistického úradu. Touto úpravou sa navrhuje riešiť problém nespochybniteľného a bezproblémového riadenia Štatistického úradu SR štatutárnym orgánom v čase skončenia funkčného obdobia predsedu, ak ku dňu skončenia funkčného obdobia ešte nie je vymenovaný, ešte keď nie je vymenovaný nový predseda. Ďakujem pekne.
22. schôdza NR SR - 6.deň - A. dopoludnia
Dátum: 2011-09-14
Poslanec: Muránsky, Peter (KDH)
Druh vystúpenia: Vystúpenie v rozprave

42. Ďakujem, pán predseda. Národná rada Slovenskej republiky uznesením č. 514 z 30. júna 2011 pridelila vládny návrh zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní. Na prerokovanie to bolo dané týmto výborom: ústavnoprávnemu výboru, výboru pre hospodárstvo, výstavbu a dopravu a výboru pre pôdohospodárstvo a životné prostredie. Za gestorský výbor bol určený výbor pre pôdohospodárstvo a životné prostredie. Výbory prerokovali predmetný návrh zákona. Výbory Národnej rady Slovenskej republiky, ktorým bol vládny návrh zákona pridelený, zaujali takéto stanoviská: Ústavnoprávny výbor neprijal platné uznesenie. Výbor pre hospodárstvo, výstavbu a dopravu uznesením č. 184 z 25. augusta 2011 s vládnym návrhom zákona súhlasil a odporučil ho schváliť s pripomienkami. A rovnako výbor pre pôdohospodárstvo a životné prostredie uznesením č. 111 z 13. septembra 2011 s vládnym návrhom zákona súhlasil a odporučil ho Národnej rade schváliť s pripomienkami. Pán predseda, môžeme otvoriť rozpravu k tomuto zákonu. A po rozprave, potom budem uvádzať návrhy na hlasovanie. Ďakujem.
28. schôdza NR SR - 3.deň - B. popoludní
Dátum: 2012-02-02
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

104. Ja by som chcel len povedať, voči svojej osobe nemám problémy so zahlasovaním z hľadiska priestupkovej imunity, ale moje papagáje, keby som nebol poslanec, ktoré idú so mnou stále, pre toto som sa ich musel zbaviť, ktoré som štyridsať rokov choval, pretože sedemnásť kukláčov príde do baraku, nevznesie trestné oznámenie voči mne, ale vo veci. Takže aby sme si to povedali na rovinu, že ako to funguje, záležitosti. A rád by som vám doporučil, keď na Slovensku prijímame, aj včera sme prijali niektoré zákony, ktoré nemajú logiku, a porovnajme si ich trebárs so zákonmi, ktoré sú v Rakúsku alebo v Európskej únií v krajinách. Takže viete, to, čo sa tu zneužilo, čo sa dá zneužiť, tak to už som si odskúšal na vlastnej koži, keď nemal som problémy s tým, aby bolo voči mne trestné konanie. A nehovoriac o tom, že bol by som rád, keby ste sa spýtali, pán Zajac, lebo vy sa tu oháňate s vecami, pani Sabolovej, ktorá je z KDH a spýtali sa prokurátorov, ktorí, keď to prednášali tu v Národnej rade, čo si mysleli o mojich papagájoch a prečo námestník vtedy trestný, Košťál, vôbec túto kauzu nechcel riešiť. A ešte pokiaľ sa týka, to, čo tu padá stále, generálny prokurátor Slovenskej republiky. Páni, ja neviem, či právnici máte vzdelanie právne, alebo nie, ale pokiaľ platí predbežné opatrenie, my sme nemali čo robiť, či je také, makové, alebo aké. Ústavný súd ho vydal. Takže by som vás poprosil, keby právnici sami vyjadrili sa k tej celej záležitosti, či sa má, alebo sa nemá hlasovať o veci, keď je predbežné opatrenie. Ďakujem.
28. schôdza NR SR - 3.deň - A. dopoludnia
Dátum: 2012-02-02
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

103. Pán poslanec, vy ste povedali k energetike veci, ktoré sa nezakladajú na pravde, že SMER proste chcel a dal niekomu proste finančné prostriedky ,ktoré mohol získať. Vôbec neviete, o čom hovoríte. O zmluve o energetike bolo prerokovávané na prokuratúre, na Najvyššom súde, na Ústavnom súde, Advokátska kancelária Havláta, advokátska kancelária ministerstva zahraničných vecí ešte za pána Kukana, Advokátska kancelária Bžána a nechcem hovoriť ďalšie veci, prečo sa premiér rozhodol ďalej nekonať, lebo sám ste povedali tuná, že aké hrozia arbitráže Slovenskej republike. Takže nehovorme o tom, čo neviete a čo nepoznáte, pokiaľ sa týka slovenskej energetiky. A druhá vec, pokiaľ sa týka tohto zákona, čo vám bránilo, keď ste boli štátny ešte tajomník, aby ste ho do marca roku 2011 podali do tejto snemovni. Nič. Dnes hovoríte, hádžete špinu na niekoho iného. A že sa tu nezúčastnili na výbore? Vy musíte zabezpečiť, aby ten zákon tu prišiel, aby ten zákon prešiel.
28. schôdza NR SR - 3.deň - A. dopoludnia
Dátum: 2012-02-02
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

36. Musím podporiť pána poslanca Jahnátka, pretože ja som bol ten, ktorý som inicioval Generálnu prokuratúru a Generálna prokuratúra na môj podnet spracovala návrh, ktorý išla, na verejné obstarávanie, za pánom Angyalom, ktorý bol zásadne proti, aby sa otvorila táto kauza pri Gabčíkove. Nehovoriac o tom, že Gabčíkovo je 50 % naše, 50 % maďarskej strany, čiže nie je uzavretý spor. To je prvá vec. Druhá vec, pokiaľ sa týkalo Gabčíkova, bola podaná žaloba v posledný deň, čiže pán námestník Tichý ešte vtedy spracoval celý materiál, išiel na Úrad verejného obstarávania a Úrad verejného obstarávania musel v stredu podať, to bol posledný deň, kedy musel podať žalobu. Žaloba je na súde dva, nebola prakticky do dnešného dňa uzavretá. Nehovoriac o tom, že Gabčíkovo nebolo vôbec v medzinárodnom tendri, čiže Gabčíkovo pán minister Malchárek pridal ako bonus za jednu korunu, ktorá tam bola. Druhá vec, celá zmluva, keď si ju pozriete, sa prieči dobrým mravom. Ale to nie je na diskusiu tuná v parlamente, to je na diskusiu niekde inde. Takže nebolo nič uzavreté. A viete veľmi dobre, žeza Taliani stavajú len z dividend a cele je to pochybné. Ale, hovorím, nie je to na diskusiu tuna do parlamentu, tuná na túto schôdzu, ale na diskusiu odbornú. Ďakujem.
28. schôdza NR SR - 1.deň - B. popoludní
Dátum: 2012-01-31
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

36. Vážený pán podpredseda, pani poslankyňa Tomanová presne popísala, čo je za zákon, ktorý sme tu prijali. Je to jeden z najhorších zákonov v sociálnej oblasti, z hľadiska dôchodkov bol zlý zákon, z hľadiska 461, z hľadiska sociálnych služieb. Som presvedčený, že nová vláda tento zákon musí zmeniť, pretože tento zákon nemá nič dočinenia so starými ľuďmi, ktorí sú na túto podporu, ktorí túto časť života chcú prežiť v sociálnych domovoch, ale aj deti. Tento zákon ožobračuje ľudí, čiže tento zákon nemá v civilizovanom štáte čo robiť. Ďakujem pekne. (Potlesk.)